Die spooookhuis! – Perdebytjie se nes
Posted on October 28, 2015 October 28, 2015 by perdebytjie
Ter aansluiting by Toortsie se inskrywing. https://toortsie.wordpress.com/2015/10/28/melkkamer-se-spook/
Ons was so drie weke gelede in die De Hoopnatuurreservaat en het tuisgegaan in hierdie einste huis waarvan Toortsie geskryf het.Ek het geen slegte gevoelens ervaar nie,maar met my skeptiese geaardheid is dit ook nie vreemd nie.Ons was wel heerlik vermaak deur die personeel met al die stories van hoe die spook hulle gereeld "gryp"!Dis die term wat algemeen daar ingespan word om ook op die lysie van beSPOOOKtes te kom.
Saans om die vuur in die donkerte het die kok en ons oulike gids,ons vermaak met hulle stories van die spookgrypery!As mens jou verbeelding laat gaan,kan mens nogal erge hoenderveloomblikke vir jouself opklits.Dis stikdonker wanneer die kragopwekker af is.Die ou huis se vloere kraak en klink soms of dit asemhaal.In die dak maak 'n spul duiwe nes en hulle pote krap-krap so op die plafon.Voor die son opkom,glip massas vlermuise ook terug na hul skuilplekke op die dakbalke.Die gepiep en gefladder kan maklik klink soos die spook se laken wat aan 'n spyker van 'n balk vasgehaak het en hom verwoed laat rondspartel.Dis genoeg om iemand met dun nerwe te laat verbeel daar is 'n verlore siel iewers vasgevang!
Verder is daar ook nie gordyne voor die vensters nie,net luike wat van buite af toegemaak kan word.Nou moet julle weet,daardie spook kyk al vroegaand van buite af in en slyp sy spooktande vir wie hy volgende kan "gryp"!
Die hele storie het begin met die selfmoord van 'n man. Hy het homself glo opgehang in die perdestal,wat jare gelede vir spog renperde gebruik is.Ek dink die storie het deur baie jare sterte gekry en niemand weet meer wat regtig gebeur het nie.
Ek weet net…hy "gryp" gereeld iemand……
Eerste blik van die Spookhuis,wanneer mens per boot oor die vlei soontoe geneem word.
Hierna is dit die gesig wat mens begroet…die pragtige huisie wat in Ierse styl gebou is,met die perdestal links,waar die persoon homself opgehang het.Blykbaar is hierdie huis eerste gebou en die bouers wat aan die groot opstal gewerk het,het hier gewoon.
Dis die mooiste huisie en kan gehuur word vir verblyf.Dis selfversorgend.
Uitsig op die mooi huisie,vanaf die Spookhuis(Melkkamer) .Die twee geboue is net ver genoeg van mekaar,om die spook liewer in Melkkamer te laat vertoef.
Murasie van 'n halfvoltooide motorhuis wat vir die eerste eienaar se motor bedoel was.Die motor sou van Engeland af kom,maar het nooit sy draai hier kom maak nie!Dit staan naby Melkkamer se voorstoep en al wat daar bly is slange en voeltjies.
Hier's hy in sy volle glorie…Melkkamer,die tuiste van 'n lankverlore rustelose siel!
47 Replies to "Die spooookhuis!"
Dit lyk FANTASTIES!!!!! Maar beslis erg spokerig, ek kry sommer rillings. (Ek is DOODBANG).
Ek dink rerig nie ek sal 'n nag in daardie pragtige huis oorleef nie, veral nie met almal se stories nie. EK sal nou weer die gelukkige wenner wees van 'n spook-gryp!
Weet jy hoe bang was ek toe ons in Nieu Bethesda moes slaap die eerste aand? Die wolke het so pikswart in die lug gehang en dit was al sterk skemer toe ons die dorpie inry. En om als te kroon het ons langs die begraafplaas gebly!
Die huis is pragtig binne in met mooi meubels en gesellige kamers.Dit laat mens vergeet van sulke stories.
Gelukkig was myne net 'n droom. 🙂
Dis net hy! Die pragtigste, pragtigste huis!
Sal jy weer daar gaan bly?
Ons moet maar sien wat die toekoms inhou. Eintlik is ek nie so erg bang vir spoke nie, baie meer vir lewendige spoke met wie 'n mens nie 'n logiese redenasie kan hê nie. so, ek dink dalk, JA. 🙂
Wow – nou toe! Dis 'n ongelooflike interessante plek, lyk heerlik vir vakansies. Jou fotos is puik – vernaam die eerste een. So asof dit jou welkom heet …
Dankie Spokie.Ek is besig met 'n blog vir jou oor die visarende.
Dankie vir die mooi fotos. Dit gaan nie die spook nie maar wel die vlêrmuise wees wat my daar gaan weghou 😦
Gelukkig pla hulle nie regtig nie en dis lekker om skemeraand te kyk hoe hulle duisende muskiete vang.
Klink baie interessant maar die luike sal my laat wakker lê Sê nou ek is oppad badkamer ytoe en daar maak iemand die luik oop? Mooi foto's soos gewoonlik !
Ons het nie eers die luike toegemaak nie…die spook hou voornemende nagtelike besoekers vêr weg!
ooooo neeeee Ek is maar skaam!
Pragtige fotos. Nou watter jare laas het ek 'n huis met 'n rooi stoep gesien? Onthou julle nog die ou stoepe wat met rooi politoer bygekom is?
Ek onthou dit goed! Die huis wat ek oorspronklik wou koop in Potgietersrus het n groot stoep gehad wat met rooi politoer opgevryf moes word!
Die dae van rooi stoepe…saans het almal daar in die donker gesit en gesels…geen tv,geen vingertjies wat werk op elektronika nie!Lekker tye.
Ooo nou praat jy. Dit was die lekkerste tyd van die dag om so saans in die donker te sit en na sterre te kyk. Later die sattelietjie wat n sekere tyd gesien kon word. Onthou jy?
O ja,en dis op die knieë,lap onder elke knie en met 'n spesiale borsel blinkgevryf..harde werk!
Dis pragtig! Ek is bly daar is darem nog sulke ou plekke wat nog netjies bygehou word. My Vrystaatse familie se oorspronklike plaashuis het ook so gelyk met die twee flanke en die voordeur voor. Die "oumense" het langs die ou huis n spoghuis gebou en die een dogter het met haar familie in die ou plaashuis gebly.
My ouma-hulle se huis het ook so gelyk.My broer het nou die dag op Google Earth daarna gekyk en was verstom om te sien die huis is gereduseer tot 'n hoop bourommel!Ons was so hartseer.
Dis rerig aaklig! Ek en Tina het in 2010 na ons plot gaan kyk. My pa het self die huis gebou met ons vier vrouens se hulp.Ons het net naweke gebou. Dit was 1958 -1960 toen ingetrek het Huis was toe wraggies nog daar met die ou pomphuis en windpomp. Die stuk grond self is heeltemaal bewerk en ommuur.
Dis darem goeie nuus!
Dit was rerig lekker om dit te sien en ek het fotos geneem ook !
Jy moet dit plaas en bietjie daaroor skryf.
Sal dit nog oorweeg. Het al in my eerste blog dit gepos!
Wat n fantastiese plek! Ek hoop jy gaan met ons nog n bietjie deel oor die reservaat – ek wil bitter graag daar aangaan wanneer ons weer n Kaapse draai maak.
Dries,dis 'n regte juweeltjie.Ons het gegaan om die walvisse te sien.Ek sal 'n blog doen met meer inligting.
Dis nou alles vir my nuus en ek sal glad nie omgee om in daardie klein huise te bly nie, dis absoluut biutiful!
Julle kan maklik soontoe gaan.Dis nie so ver van julle af nie.Ek sal later 'n blog plaas oor die reservaat.
Dis die mooiste geboue. Sulke ou huise en geboue hou so baie stories van vergange dae in hulle mure, dit laat my altyd wonder hoe daai mense se daaglikse lewens was. Ek wonder hoe my verbeelding die spook sou hanteer!
Dis so lekker om net daar op die stoep te sit en die geskiedenis oor mens te laat spoel.
Wat 'n pragtige plekkie en spook of nie, ek sal beslis daar wil bly. Ek is ook baie skepties maar as daar 'n spook is, sal hy beslis nie daar bly as ek daar is nie. Ek sal hom mal maak. 😆
Pragtige foto's Dina! 😀
Dankie vir inloer,Sonel.Ek dink ons twee skeptici sal 'n spook kan "gryp" en hom vir ewig die aftog laat blaas!
Whahahha! Jy ook! Dis goed om te weet. Klink na groot pret! Dalk moes ons een naweek daar gaan inboek. Shame, hulle sal nooit weer geld maak na ons daar was nie. 😆
Sjoe, ek sal graag met Hanneliese na die plekkie toe wil gaan. Ons het mos spoke op Cullinan gewaar en in Viper's Lair… Pragtige fotos. Nes net jy kan.
Onthou hierdie spook "gryp"jou voor jy hom sien! LOL
Dis okay ek is nie bang nie *gulp*
Jy klink baie "dapper" as jy sulke groot knoppe wegsluk!
hehehehehehehe Onthou om dapper te wees is juis om bang te wees en om steeds in die gevaar se bek in te stap.
Boeiende vertelling Bytjie met pragtige foto's!! Ja Wolfie, wanneer vertrek ons 😉 die Heksemobiel is maar te gewillig…
Ja vat my weg hier, kom ons gaan Hanneliese
Dankie vir die mooi woorde,Hanneliese.Julle moet sommer op besems vlieg en daai spook op sy herrie gee!